text: [{"text_idx": "#000003", "text": "A\u0301ri\u00f0 eftir \u2013 sama a\u0301ri\u00f0, sum hann doy\u00f0i \u2013 var hann lei\u00f0ari hja\u0301 okkara li\u00f0i. Minnist, at hann seg\u00f0i m\u00e6r, at hann og pa\u0301pi h\u00f8vdu veri\u00f0 til skips saman vi\u00f0 Sju\u0301r\u00f0arbergi. Hetta visti eg longu fra\u0301 pa\u0301pa, men ta\u00f0 var eg ov sm\u00e6\u00f0in at siga honum."}, {"text_idx": "#000005", "text": "Summi tykkara minnast ella hava hoyrt um Jim Elliot ella m\u00f8guliga Keith Green. Hetta vo\u0301ru brennandi ungir Harrans t\u00e6narar, sum vo\u0301r\u00f0u tiknir heim mitt i\u0301 li\u0301vsins blo\u0301ma. Ta\u00f0 var naka\u00f0 dragandi og radikalt vi\u00f0 teimum. Harrin ny\u0301tti teir at tendra ein brand i\u0301 mangan ungan. Brynleif var f\u00f8royska u\u0301tga\u0301van av Jim Elliot og Keith Green. Minnist meg r\u00e6tt, var ta\u00f0 Brynleif, sum umsetti bo\u0301klingin Sukurla\u0301tusolda\u0301turin eftir kenda tru\u0301bo\u00f0aran C.T. Studd. Hann helt, at alt ov mong tru\u0301gvandi eru sum sukurla\u0301tusolda\u0301tar: s\u00f8tir, pakka\u00f0ir i\u0301 vakurt glanspappi\u0301r, men bra\u0301\u00f0na, so skjo\u0301tt ta\u00f0 gerst ov heitt."}, {"text_idx": "#000007", "text": "\u201eMen li\u0301\u00f0ur hann sum kristin, skal hann ikki skammast, men pri\u0301sa Gudi fyri hetta navn.\u201c Fyrra br\u00e6v P\u00e6turs 4.16"}, {"text_idx": "#000010", "text": "\u201eTa\u0301 i\u00f0 heimurin hatar tykkum, skulu tit vita, at hann hevur hata\u00f0 Meg, a\u0301\u00f0renn hann hata\u00f0i tykkum."}, {"text_idx": "#000012", "text": "Minnist or\u00f0i\u00f0, Eg seg\u00f0i vi\u00f0 tykkum: \u201eT\u00e6narin er ikki st\u00f8rri enn harri hansara!\u201c Hava tey s\u00f8kt at M\u00e6r, fara tey at s\u00f8kja at tykkum vi\u00f0 ...\u201c"}, {"text_idx": "#000013", "text": "Og i\u0301 Seinna Timoteusbr\u00e6vi lesa vit (3.12), at \u201e\u00f8ll, sum vilja liva gudiliga i\u0301 Kristi Jesusi, skulu ver\u00f0a ats\u00f8kt.\u201c"}, {"text_idx": "#000014", "text": "Ta\u00f0 er eingin munur at vera ein kristin i\u0301 ti\u0301 fyrstu kristnu ti\u0301\u00f0ini ella fyri 1000 a\u0301rum si\u0301\u00f0ani og at vera ta\u00f0 i\u0301 dag. Vegurin til Himmals er hin sami."}, {"text_idx": "#000015", "text": "Ta\u0301 i\u00f0 vit koyra eftir vegnum i\u0301 F\u00f8royum i\u0301 hesum d\u00f8gum, si\u0301ggja vit no\u0301gvar bulldosarar og gravimaskinur, sum eru vi\u00f0 at brei\u00f0ka vegin, og ta\u00f0 er einki anna\u00f0 enn gott at siga um ta\u00f0, men hv\u00f8r hevur givi\u00f0 okkum loyvi til at brei\u00f0ka vegin til Himmals? Jesus seg\u00f0i, at vegurin er smalur, sum f\u00f8rir til li\u0301vi\u00f0. Hann seg\u00f0i, at tann, sum vil liva gudiliga i\u0301 Kristi Jesusi, skal ver\u00f0a ats\u00f8ktur. Hann sigur, at heimurin hevur hata\u00f0 Meg, tykkara Harra og Meistara, og hann fer at hata tykkum vi\u00f0."}, {"text_idx": "#000016", "text": "Men vit hava brei\u00f0ka\u00f0 vegin. Ta\u00f0 er ringt at fa\u0301a skil a\u0301, hv\u00f8r i\u00f0 er ein kristin, og hv\u00f8r i\u00f0 ikki er ta\u00f0. Vit loyva okkum at gera n\u00e6stan alt, og i\u0301 summum f\u00f8rum alt, sum heimurin ger. Li\u0301vi\u00f0 hja\u0301 teimum, sum ikki kalla seg kristin, er ofta eitt vakrari li\u0301v enn hja\u0301 teimum, sum kalla seg kristin."}, {"text_idx": "#000017", "text": "Royn tu\u0301 bara at liva Kristus, royn og liv gudiliga i\u0301 Kristi Jesusi, og tu\u0301 skalt skjo\u0301tt ver\u00f0a kalla\u00f0ur fanatikari; tu\u0301 skalt skjo\u0301tt finna u\u0301tav, at vegurin er li\u0301ka smalur enn, sum hann alti\u0301\u00f0 hevur veri\u00f0. Men, skrivar P\u00e6tur, um onkur li\u0301\u00f0ur sum kristin, skal hann ikki skammast. Ein kristin kann av sonnum syngja vi\u00f0 sa\u0301lmaskaldinum:"}, {"text_idx": "#000018", "text": "Jeg er en kristen og vil det v\u00e6re,til sol og ma\u030ane ej skifter mer.Jeg er en kristen, det er min \u00e6re,om hele verden end ad mig ler."}]